****

**KONKURSA**

**“RĪGAS – GAUJAS REĢIONA - 2017.GADA EIROPAS GASTRONOMIJAS REĢIONA OFICIĀLAIS SUVENĪRS”**

**NOLIKUMS**

11.10.2016. Siguldā

1. VISPĀRĒJIE NOTEIKUMI
   1. Konkursu “Rīgas – Gaujas reģiona – 2017.gada Eiropas Gastronomijas reģiona oficiālais suvenīrs” (turpmāk – Konkurss) rīko nodibinājums “Rīgas Tūrisma Attīstības birojs” (zīmols “Live Riga”) sadarbībā ar Siguldas, Cēsu un Valmieras pašvaldībām, kā arī Gaujas Nacionālā parka tūrisma klasteri.
   2. Konkursa mērķis: veicināt Rīgas – Gaujas reģiona (turpmāk – Reģions) gastronomisko suvenīru jaunradi.
   3. Konkursa priekšmets: oriģināldarbs, Reģionu reprezentējošs gastronomisks suvenīrs (ēdiens vai bezalkoholisks dzēriens) atbilstoši Reģionu reprezentējošajai tēmai “Ar dabu šķīvī” (skatīt Pielikumā Nr.1.) divās cenu kategorijās (turpmāk – Piedāvājums).
   4. Uz Piedāvājuma iepakojuma Pretendentam jāizvieto Reģiona logo (Pielikums Nr.3) ne mazāk kā 25% no kopējā iepakojuma apdrukas laukuma.
   5. Konkursā var piedalīties jebkura juridiska persona (turpmāk – Pretendents), kas iesniegusi pieteikumu dalībai konkursā atbilstoši šī konkursa nolikuma (turpmāk – Nolikuma) noteikumiem un vismaz divus gadus jau veic citu Piedāvājumam līdzvērtīgu produktu ražošanu Reģionā (Rīgā, Valmierā vai Siguldas un Cēsu novados).
   6. Piedāvājums sastāv no gastronomiskiem suvenīriem Pretendenta piedāvātajā mazumtirdzniecības iepakojumā divās cenu kategorijās:
      1. no 3-5 eiro vairumtirdzniecības cenās;
      2. no 10-15 eiro vairumtirdzniecības cenās.
   7. Pretendentam jābūt spējīgam realizēt Konkursa ietvaros uzvarējušā suvenīra izgatavošanu atbilstoši organizatoru pasūtījumam sešos Rīgas, Siguldas, Valmieras un Cēsu tūrisma informācijas centros, Konkursu organizējošo pašvaldību reprezentācijas vajadzībām, kā arī tirdzniecībai pārtikas veikalu tīklā “Rimi”, ja Piedāvājums atbilst tīkla kvalitātes kontroles prasībām.
   8. Ar Konkursa Nolikumu var iepazīties:
      1. Interneta vietnēs [www.liveriga.lv](http://www.liveriga.lv), [www.sigulda.lv](http://www.sigulda.lv), [www.cesis.lv](http://www.cesis.lv), [www.valmiera.lv](http://www.valmiera.lv);
      2. Klātienē - nodibinājuma “Rīgas Tūrisma Attīstības birojā” Kungu ielā 3, Rīgā, Siguldas novada Tūrisma informācijas centrā Ausekļa ielā 6, Siguldā, Cēsu novada Tūrisma informācijas centrā Pils laukumā 9, Cēsīs un Valmieras Tūrisma informācijas centrā Rīgas ielā 10, Valmierā.
      3. Papildus informāciju par Konkursa norisi iespējams saņemt, zvanot pa tālruni 28 357 158 (kontaktpersona P/A “Siguldas Attīstības aģentūra” direktore Laura Skrodele vai e-pastu: [laura.skrodele@sigulda.lv](mailto:laura.skrodele@sigulda.lv)).
2. KONKURSA PIEDĀVĀJUMA IESNIEGŠANAS KĀRTĪBA UN TERMIŅI
   1. Pretendentam Piedāvājumā jāiesniedz vismaz viens izgatavots gastronomisko suvenīru komplekta paraugs, pievienojot aizpildītu Pieteikuma anketu (Pielikums Nr.2) ar informāciju par katru iesniegto Piedāvājumu.
   2. Konkursa norises laiks ir no 2016.gada 12.oktobra līdz 25.novembrim.
   3. Konkursa Piedāvājumu var iesniegt no 2016.gada 1.novembra līdz 15. novembrim Siguldas novada Tūrisma informācijas centrā Ausekļa ielā 6, Siguldā, katru darba dienu no plkst.9.00 – 19.00.
   4. Pretendentu iesniegtie Piedāvājumi tiek reģistrēti iesniegšanas secībā.
3. KONKURSA PIEDĀVĀJUMU VĒRTĒŠANA UN APBALVOŠANA
   1. Konkursam iesniegtos Piedāvājumus vērtēs Konkursa Vērtēšanas komisija.
   2. Vērtēšanas komisiju veido:
      1. Nodibinājuma “Rīgas Tūrisma Attīstības biroja” 2 pārstāvji;
      2. Siguldas novada pašvaldības 2 pārstāvji;
      3. Cēsu novada pašvaldības 2 pārstāvji;
      4. Valmieras pilsētas pašvaldības 2 pārstāvji;
      5. Gaujas Nacionālā parka Tūrisma klastera pārstāvis;
      6. LIAA Tūrisma departamenta pārstāvis;
      7. Pārtikas veikalu tīkla “Rimi” 2 pārstāvji;
      8. 2 Reģiona restorānu pārstāvji.
   3. Vērtēšanas komisija iesniegtos Piedāvājumus vērtēs pēc šādiem kritērijiem:

|  |  |
| --- | --- |
| **Vērtēšanas kritēriji** | **Maksimālais punktu skaits** |
| **1. Piedāvājuma izcelsme** | **20** |
| Ne mazāk kā 50% izejvielu apjoma audzētas Reģionā | 10 |
| Pārstrāde/ ražošana Reģionā | 10 |
| **2. Pretendentu esošo produktu pārdošana/ izplatīšana** | **20** |
| Tikai Reģionā | 20 |
| Dažādās vietās Latvijā | 10 |
| **3. Piedāvājuma piegāde** | **20** |
| Piegādes attālumi no ražotāja līdz realizācijas vietām ne vairāk kā 110 km | 20 |
| Piegādes attālumi no ražotāja līdz realizācijas vietām ne vairāk kā 130 km | 10 |
| **4. Piedāvājuma atbilstība Reģiona tēmai “Ar dabu šķīvī”** | **10** |
| Tradīcija piedāvāt labāko no Reģiona dārziem, mežiem, dabas | 5 |
| Jauns produkts, kas radīts, izmantojot vietējās izejvielas | 5 |
| **5. Reģionam tipisks Piedāvājums** | **10** |
| Pretendents iesniedz informāciju par Reģionam raksturīgajām pazīmēm, kas ņemtas vērā izstrādājot Piedāvājumu (fotogrāfijas, raksti, leģendas u.c. materiāli) | 10 |
| **6. Piedāvājuma realizācijas termiņš** | **10** |
| Ne vairāk kā 30 dienas | 10 |
| Ne vairāk kā 60 dienas | 5 |
| **7. Videi draudzīgs Piedāvājums** | **15** |
| Videi draudzīgs produkts | 5 |
| Videi draudzīgs iepakojums | 5 |
| Videi draudzīgas tehnoloģijas | 5 |
| **8. Reģiona ekonomikas veicināšana** | **15** |
| Reģionā nodarbināti vismaz 30 darbinieki | 15 |
| Reģionā nodarbināti vismaz 20 darbinieki | 10 |
| Reģionā nodarbināti vismaz 10 darbinieki | 5 |
| **9. Garša** | **20** |
| **10. Gastronomijas popularizēšana** | **10** |
| Pretendents gadā veic līdz 5 Reģiona gastronomiju popularizējošām aktivitātēm | 5 |
| Pretendents gadā veic līdz 10 Reģiona gastronomiju popularizējošām aktivitātēm | 10 |

* 1. Katrs Vērtēšanas komisijas loceklis vērtē iesniegto Piedāvājumu, piešķirot noteiktu punktu skaitu (maksimālais punktu skaits – 150).
  2. Par Konkursa uzvarētāju tiek atzīts Piedāvājums, kurš Vērtēšanas komisijas kopvērtējumā ir saņēmis augstāko punktu skaitu.
  3. Vērtēšanas komisija ir tiesīga nepieciešamības gadījumā nepiešķirt kādu vietu vai piešķirt vairākas vietas.
  4. Konkursa uzvarētāji par rezultātiem tiks rakstiski informēti līdz 2016.gada 22.novembrim, nosūtot informāciju uz Pieteikuma anketā norādīto e-pasta adresi.
  5. Konkursa uzvarētāji tiks paziņoti 2016.gada 25.novembrī.
  6. Vērtēšanas komisijai iesniegtie dokumenti un paraugi glabājas pie Konkursa organizatoriem.

1. PRETENDENTU TIESĪBAS UN PIENĀKUMI
   1. Pretendenta iesniegts Konkursa Piedāvājums nozīmē pilnīgu Konkursa noteikumu pieņemšanu.
   2. Līdz Konkursa Piedāvājumu iesniegšanas termiņa beigām jebkurš dalībnieks var pārveidot vai atsaukt savu Piedāvājumu.
   3. Katrs pretendents var iesniegt vairākus Piedāvājumus.

Valdes locekle V. Jermoloviča

Valdes loceklis M. Tolstojs

Pielikums Nr.1.

**Rīgas – Gaujas reģiona pieteikuma grāmata “Wild at palate”**

Pievienots kā atsevišķs pielikums (angļu valodā).

Pielikums Nr.2.

****

**KONKURSA**

**“RĪGAS – GAUJAS REĢIONA - 2017.GADA EIROPAS GASTRONOMIJAS REĢIONA OFICIĀLAIS SUVENĪRS”**

**PIETEIKUMA ANKETA**

**Konkursa Piedāvājuma iesniedzējs:**

|  |  |
| --- | --- |
| Nosaukums |  |
| Adrese |  |
| Tālrunis |  |
| E-pasta adrese |  |

**Pretendenta pieredze**

(vismaz divus gadus jau veic citu Piedāvājumam līdzvērtīgu produktu ražošanu Rīgā, Valmierā vai Siguldas un Cēsu novados).

|  |
| --- |
|  |

**Apliecinājums par Pretendenta spējām realizēt pasūtījumu**

(Pretendentam jābūt spējīgam realizēt Konkursa ietvaros uzvarējušā suvenīra izgatavošanu atbilstoši organizatoru pasūtījumam sešos Rīgas, Siguldas, Valmieras un Cēsu tūrisma informācijas centros, Konkursu organizējošo pašvaldību reprezentācijas vajadzībām, kā arī tirdzniecībai pārtikas veikalu tīklā “Rimi”).

|  |
| --- |
|  |

**Atbilstība Piedāvājuma vērtēšanas kritērijiem:**

|  |  |
| --- | --- |
| **Vērtēšanas kritēriji** | **Pretendenta sniegtā informācija** |
| **1. Piedāvājuma izcelsme** |  |
| Ne mazāk kā 50% izejvielu apjoma audzētas Reģionā |  |
| Pārstrāde/ ražošana Reģionā |  |
| **2. Pretendentu esošo produktu pārdošana/ izplatīšana** |  |
| Tikai Reģionā |  |
| Dažādās vietās Latvijā |  |
| **3. Piedāvājuma piegāde** |  |
| Piegādes attālumi no ražotāja līdz realizācijas vietām ne vairāk kā 110 km |  |
| Piegādes attālumi no ražotāja līdz realizācijas vietām ne vairāk kā 130 km |  |
| **4. Piedāvājuma atbilstība Reģiona tēmai “Ar dabu šķīvī”** |  |
| Tradīcija piedāvāt labāko no Reģiona dārziem, mežiem, dabas |  |
| Jauns produkts, kas radīts, izmantojot vietējās izejvielas |  |
| **5. Reģionam tipisks Piedāvājums** |  |
| Pretendents iesniedz informāciju par Reģionam raksturīgajām pazīmēm, kas ņemtas vērā izstrādājot Piedāvājumu (fotogrāfijas, raksti, leģendas u.c. materiāli) |  |
| **6. Piedāvājuma realizācijas termiņš** |  |
| Ne vairāk kā 30 dienas |  |
| Ne vairāk kā 60 dienas |  |
| **7. Videi draudzīgs Piedāvājums** |  |
| Videi draudzīgs produkts |  |
| Videi draudzīgs iepakojums |  |
| Videi draudzīgas tehnoloģijas |  |
| **8. Reģiona ekonomikas veicināšana** |  |
| Reģionā nodarbināti vismaz 30 darbinieki |  |
| Reģionā nodarbināti vismaz 20 darbinieki |  |
| Reģionā nodarbināti vismaz 10 darbinieki |  |
| **9. Garša** |  |
| **10. Gastronomijas popularizēšana** |  |
| Pretendents gadā veic līdz 5 Reģiona gastronomiju popularizējošām aktivitātēm |  |
| Pretendents gadā veic līdz 10 Reģiona gastronomiju popularizējošām aktivitātēm |  |

Piedāvājuma suvenīra komplekta sastāvs:

|  |
| --- |
|  |

Plānotās vairumtirdzniecības cenas Piedāvājuma produktiem:

|  |  |
| --- | --- |
| 1. |  |
| 2. |  |

Paraksts

Vārds, uzvārds

Datums, vieta